mteb/NusaParagraphTopicClassification huggingface dataset:
Bocah kolaan emang sering jajan di pinggir jalan. Gulali biasenye dikenal dengan sebutan rambut nenek. Jajanan pinggir jalan kagak sepenuhnye nyehatin badan. Apelagi orang tue kagak bise dampingin anak ampe 24 jam. Tibe-tibe batuk, puyeng, panas dalem, dan laennye. Bise aje gegares nyang atu ini bikin bocah radang tenggorokan. Harge jajanan ame harge pengobatan kagak sebanding. Kandungan gulali inih hanye sekedar gule. Kagak ade protein, kagak ade mineral, kagak sihat dan malah bikin bocah sakit-sakitan. Ade salah atu kandungan nyang berbahaye di manisnye gulali inih iyelah rhodamin 56,7 persen. Selaen ituh, kelebian gadoin gule ngebuat jantung rusak, lemak perut makin numpuk, muncul sel kanker, dan laennye. Jadinye, mending bekelin bocah dari rumeh make lauk nyang dikreasiiin.
Ganyeman betawi emang ye gaada abisnye, banyak ragamnye, dan rasanya ajib bet ajib dah. Laksa rupanye juga salah satu dari ganyemannye betawi punye, kuahnye yang warna koneng gonjreng dibuatnye bahanye pake kunyit pastinye, bawang merah bawang putih ga lupa dah tuh, sama bumbu laennye yang lumayan bejibun dah. Bahan utamanye pake suwiran ayam, tapi bisa juga diganti daging sapi, sesuai selera ajeh dah. Bumbunye ditumis sampe warna kuningnye nyala cakep wanginye juga udeh sedep kalo udeh tuangin deh aer, terus campur dah daging suwiran ayam atau sapi yang udeh direbus ampe empuk sebelumnye. Masak deh ye sampe mateng, makanye pake telor yang udeh direbus, pake bihun putih ye yang teskturnye agak kasar ye, terus ye pake toge, nipis, mantep dah, tinggal disajiin, dan disantep deh ye.
Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi sayangnye pas aye lagi seneng-senengnye olahraga bersepeda sambil dengerin lagu, tiba-tiba aje ade kejadian kagak terduga. Pas aye mau belok buat masuk ke jalan perumahan, tiba-tiba aje ade kejadian kagak terduga. Tiba-tiba ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kebalik dan aye pun kelempar jatoh. Wajar aje pas entu aye bener-bener ngeri ketakutan kan? Soalnye entu kejadian kagak keduga pas lagi olahraga bersepeda bisa aje bikin aye celaka parah atau ape. Entu kejadian kagak terduga bener-bener bikin aye kapok buat olahraga bersepeda selama beberape lama.
Kentang entu dikenalnye jadi badogan pokoknye orang luar negeri. Kalo di Indonesia, kentang entu masih dianggep jadi sayuran. Tapi intinye, kentang entu badogan yang enak dan bernutrisi bener. Ade dua jenis kentang yang dijual, ya entu kentang kuning dan kentang putih. Kentang kuning entu dagingnye berwarna kuning dan pas buat dijadiin kentang goreng, nah kalo kentang putih ade rasa yang agak tawar daripade kentang kuning dan pasnye buat pendamping sop, kari, atau gulai. Selaen ade karbohidrat, kentang juga banyak beragam vitamin dan mineral yang dibutuhin buat kesehatan tubuh. Vitamin dan mineral entu misalnye kalsium, fosfor, kalium, sampe vitamin C. Nah entu die tentang sayuran kentang.
Umumnye, wirausaha entu diartiin jadi orang atau pelaku yang lakuin aktivitas bisnis secara mandiri. Pemerintah juga mulai ngasih jalan buat pengusaha supaye mulai dengan mudah. Bisa dikate, kalo kewirausahaan entu salah satu roda perekonomian negara. Lewat mulai bisnis sebagai wirausaha juga bukan artinye kagak nemuin kesusahan atau hambatan ade beberape penyebab yang jadi pemicu wirausahawan sukses atau kagak pas ngejalanin entu bisnisnye. Kalo dipahamin, definisi wirausaha entu individu yang nentuin cara produksi, ngehasilin produk, nyelenggarain kegiatan beli produk baru guna ngatur modal dan pemasaran. Soalnye bisnis entu ape? Simplenye, konsep atau pengertian kewirausahaan entu proses ngedefinisiin, ngembangin, dan nyapai visi yang puncaknye pade terciptanye entu bisnis.
Tari Gambyong adalah tari tradisional yang berasal dari daerah Provinsi Jawa Tengah tepatnya wilayah Surakarta. Berdasarkan iringan gendingnya, Tari Gambyong mempunyai berbagai ragam, yaitu Gambyong Pareanom, Gambyong Pancerana, dan Gambyong Pangkur. Makna Tari Gambyong diumpamakan seorang dewi padi (Dewi Sri) yang tengah menari. Oleh sebab itu, dulu tari ini digunakan untuk upacara ritual pertanian demi mendapat kesuburan padi dan panen yang melimpah. Adapun ciri khusus Tari Gambyong di antaranya: Pakaian yang digunakan bernuansa warna kuning dan warna hijau sebagai simbol kemakmuran dan kesuburan, Sebelum tarian dimulai, selalu dibuka dengan gendhing Pangkur, Teknik gerak, irama iringan tari dan pola kendhangan mampu menampilkan karakter tari yang luwes, kenes, kewes, dan tregel.
Nah, kalo biasanye kite jalan-jalan ke tempat-tempat sejarah ato banyak cerita dibalik tempat wisata itu biasanye ada tokoh adatnye tuh. Pernah suatu waktu aye diajak keluarga ziarah makam di daerah Jawa Tengah. Aye lupa nama tempatnye ape, cuma kalo dateng ke sono tuh jalanannye bener-bener bikin ngeri. Udah gitu, ada bates kite bawa mobil, jadi kalo mau ke tempat tujuan kite mesti turun mobil trus naik lagi motor kalo ngga jalan kaki. Buat naek ke atas pake motor aje jalannye bener-bener kaga manusiawi dah, kite di bawa abruk-abrukan. Nah, sampe di atas juga kite dibatesin masuk ama tokoh adat nyang jaga di situ. Mungkin utuk menghindari hal-hal yang kaga diinginkan kali ya jadi harus diawasin dengan ketat.
Ude bukan berita baru di televisi kite kalo liburan akhir pekan jalur wisata puncak bogor bakalan macet parah, bukan lantaran si komo lewat tapi banyak orang nyang ngabisin waktu liburannye di Puncak, padahal nya gitu aje pemandangannye, emang sih kite dapet udare pegunungan nyang bersih, kaga polusi mulu nyang kite irup, tapi pan kalo macet begono tetep aje ye kite ngirup gas buang mobil nyang macet-macetan di Puncak Bogor. Ane si ngimbau aje ame warga jakarta atawa sekitarnye nyang mau liburan ke puncak bari macet-macetan ade baeknye kite diem anteng-anteng aje. dari pade jalan mending bekebon dirumah, bebersih rumah atawa masak bareng keluarge, jadi bise lebih deket ame anak kite pan
Parè potograpêr nyang lahir padè taun 90-an puguh pêrnèh ngênal kamèra nyang ngêgunèin gulungan pèlêm di dalêmnyè nyang kêmudian bisè dicitak ngêjadi sêbuah poto. Sêbênêrnyè pêngêmbangan kamèra pèlêm êni udèh dimulè atu abad sêbêlonnyè, yakni sêmênjak taun 1885 amè George Eastman nyang ngêmulè produksi pèlêm kamèra. Sêlanjutnyè bêkêmbang lagi ngêjadi sèluloid padè 1888–1889. Kamèra pèlêm ntu diè namèin dêngan Kodak, nyang kêmudian mulè dikênal masarakat luas sêmênjak taun 1888. Lêbih canggih lagi dari sêbêlonnyè, kamèra pèlêm tibang têrdiri atas atu buah lènsa pokus amè atu shutter speed. Ampè akhirnyè di akhir abad kê-19 Eastman udèh bêrhasil ngêjè bêrbagè modèl kamèra pèlêm, têrmasup kamèra bêbêntuk kotak amè kamèra lèpit.
Elu tau kagak, kalo seafood entu bisa nyehatin jantung? Nah ternyate, badogan olahan seafood entu banyak ngandung asem lemak omega-3. Nah katenye, kandungan entulah yang bisa bikin jantung lebih sehat. Kagak entu doang, olahan seafood juga bisa nurunin resiko penyakit kardiovaskuler, misalnye entu stroke, serangan jantung, bahkan sampe aritmia. Nah kagak cuma bagus buat kesehatan jantung doang, seafood juga bagus buat kesehatan tulang dan sendi. Asem lemak omega-3 nye bisa mudahin pergerakan sendi dan ngurangin kekakuan sendi karena peradangan kronis pade sendi. Selanjutnye, vitamin D yang ade di beberape ikan kayak salmon dan tuna juga bisa dukung pertumbuhan tulang dan penyerapan kalsium yang baek.
Kalo punya anak bayi kan kite suka bingung ya gimana caranye biar bisa sembuh tanpa minum obat. Untungnye sekarang udah ada diffuser nyang ngeluarin uap dari oil nyang bagus buat anak gitu. Cara makenya juga kaga ribet, bentuknye juga mace-macem. Caranye tuh kite tinggal angkat tutupnye trus isiin aer ampe penuh jangan ngelewatin bates aer ya nanti bisa rusak tuh diffusernya. Nah kite tetesin tuh minyak-minyak nyang ada khasiatnye beberapa tetes aja jangan banyak-banyak. Abis itu kite tutup trus baru deh bisa dinyalain. Di diffuser itu juga bisa sekalian buat lampu tidur ama ada suaranye juga. Cuma jangan dipake ampe aermya abis soalnye nanti bisa rusak.
Perkembangan jaman sekarang ude banyak nyang berubah dari kota jakarte, moderenisasi juge ude banyak sampe pelosok pinggiran jakarte, salah satunye kota depok, kota depok letaknye ga terlalu jauh dari jakarte, jadi dari segi kuliner betawi ga jauh beda, salah satu makanan yang ude terkenal dari kota depok ntu dodol depok, eni makanan terkenal sama cita rasa manis, Sejarah dodol depok ntu dari jaman belanda, dodol susuguhan buat bangsa kompeni nyang di taon 1980 an, ampe sekarang dodol depok masih lestari dijadiin makanan khas betawi, khsusunya betawi nyang ade di kawasan depok dan sekitarnye, ude selayaknye dodol kite same same lestariin biar tetep ade smpe anak cucu kite nanti
Bêkêbon adalah kêgiatan positip nyang ngêdukung kêciptènyè sumbêr oksigèn baru bagi lingkungan sêkitar. Kagak kudu punyè lahan lêga buat bêkêbon. Lahan sêmpit di halaman rumèh jugè bisè dimanpaatin, misalnyè nanêm sayur-mayur kayak tomat, cabè, daon bawang, bayêm, dan tanêman laènnyè nyang kagak butuh têmpat lêga. Dêngan nanêm sayur-mayur, wayah panèn êlu bisè hêmat bêlanjè karna bisè langsung mêtik sayur-mayur hasil tanêman dèwèk. Bêkêbon di rumèh jugè ngêjè udarè di sêkitarnyè jadi lêbih sêgêr. Sêlaèn ntu, kêgiatan bêkêbon bisè ngindarin dari strès gawèan kantor, bisè ngêningkatin suasanè ati jadi lêbih baèk, amè sêkalian jugè bisè dapêt manpaat pitamin D di pagi ari.
Kalo ude bicara masakan padang ude bikin ngiler deh, apanan ude terkenal kalo olahan dari tanah minang ni ude kaga ade tandingannye deh, salah satu menu andalan dari minang ntu ade randang atawa kalo lidah orang umumnye mah nyebutnye rendang.  Rendang eni dibikin dari daging sapi khas dalem, warna bumbunye ntu cokelat gelap, rasanye gurih, soalnye daging rendang ntu dimasak berjam-jam pake air kelape, jadi entar rasa dagingnye bakal lebih kerasa gurih, ditambah bumbu nyang bejibun, bisa bikin bumbu rendang tu kentel banget. Rendang eni cocok banget dihabek pake nasi panas, jadi pas makan ntu digalohin dah bumbunye ame nasi panas, ude paling enak deh, ibarat kate kalo ude abis nih dagingnye, pake bumbunye juge ude sedep banget.
Sêkola pêrlu nêntuin pilihan prioritas kêgiatan èkstrakurikulêr nyang bakal disêlênggarèin bêdasarkan analisis potènsi amè minat pêsêrtè didik sêrtè kêmampuan sêkola dalêm mênuhin sumbêr dayè nyang dibutuhin dalêm pênyêlênggarèan kêgiatan èkstrakurikulêr. Kêgiatan tambèhan di luar jêm pêndidikan pormal êni sêbênêrnyè adalah pêlêngkêp kêgiatan pêndidikan nyang ditêrimè bocah. Soalnyè pêndidikan pormal gè punyè kêtêrbatêsan dalêm mètodê pêlaksanèan, waktu, tèknis, sêrtè matèri nyang diajarin. Sêlaèn ntu, kalo pêndidikan pormal sêorang bocah dituntut pêranti nguasèin amè pokus têradêp bêbêrapè bidang sêcarè umum, laèn halnyè amè èkstrakurikulèr nyang tibang bakal pokus têradêp atu bidang nyang diminatin amè bocahnyè sêhinggè pêmbahasan gè bakal lêbih dêtail amè têrpêrinci.
Bisa dikate, kalo elu udeh dewasa, atau bahkan pas mulai SMA, elu bener-bener sadar kalo waktu luang entu berharga bener. Pade saat ade waktu luang, kalo emang cuma sebentar, kite bisa isi entu waktu luang dengan aktivitas singkat kayak istirahat ataupun berkomunikasi sama orang-orang berharganye kite. Kalo kite punya waktu luang yang lumayan, kite bisa gunain buat lakuin hobi kite. Nah kalo waktu luangnye entu sampe beberape hari, elu bisa isi waktu luangnye dengan aktivitas refreshing ningkring-ningkring, liat pemandangan alam, dan laennye. Intinye karena waktu luang entu berharga bener, kudu elu manfaatin ye sama aktivitas yang elu butuhin atau elu inginin.
Ini hari lagi bingung pengen masak apaan. Pengen makan yang manis gurih simpel gitu. Nguprek-nguprek dapur ternyata ada tepung beras. Nyari ide sembari mikir mau bikin apa pake tepung beras. Liat-liat kulkas ternyata ada santen. Yauda dah, coba masak bubur sumsum. Nah, bubur ini biasanya kudu pake gula merah. Jadinya kudu pegi ke warung dulu buat sekalian nyari yang kira-kira kurang. Pas bahannya udah lengkep, langsung digarap semuanya buat dibikin hidangan yang mantep buat nyarap. Awalnya, siapin panci atawa baskom. Kita masukkin tepung beras, santen, daon pandan ama aer putih, terus kita aduk-aduk. Kalo semuanya udah kecampur, kita didihin adonannya di gidir. Aduk-aduk ampe kentel. Kalo udah kentel, tinggal diangkat. Tuang ke mangkok, terus tuangin gula merah yang sebelomnya udah dididihin pake aer. Tinggal dinikmatin, dah.
Elu bisa olahraga bersepeda? Atau bahkan elu suka olahraga bersepeda? Nah aye entu dari kecil demen banget bersepeda. Sampe pas udeh kuliah pun, aye tetep demen bersepeda. Jadi pas jamannye aye kuliah semester 6, aye mulai rutinin olahraga. Tiap hari Sabtu atau Minggu pagi, aye kagak tidur lagi dari abis salat Subuh dan nunggu sampe jam 6 lewat buat mulai sepedahan. Entar kalo udeh jam 6 lewat, baru deh aye mulai sepedahan sambil dengerin lagu. Rute aye berolahraga sepeda entu mulai dari sekitar rumah aye, abis entu keluar dari gang rumahnye aye, abis entu keliling-keliling kompleks yang deket rumahnye aye. Aye bener-bener seneng berolahraga sepeda sambil dengerin lagu dan nikmatin udara pagi. Selaen entu, ternyate olahraga sepeda juga ade manfaatnye, ya entu jaga kesehatan jantung dan pembuluh darah, jaga kesehatan otot dan sendi, jaga berat badan, nurunin tingkat stres, dan laennye. Jadi kagak cuma sekedar refreshing doang, berolahraga sepeda juga ade manfaat buat kesehatan fisik dan mental.
Kalo kite ngelakuim olahraga dengan teratur, pasti kerasa banget dah manfaatnye. Dulu tuh aye kaga ada lemak di dalem tubuh kali. Semua badan tuh kenceng, berat badan ama tinggi badan tuh sesuai. Walaupun aye badannye kecil, tapi pisiknye bagus dah. Gara-gara sering olahraga juga fisiknye jadi gesit kaga letoy. Trus juga badan seger, karna keluar keringet pan penting. Pokoknya mah badan tuh rasanye enteng dah, jarang juga sakit karna pola hidup tuh sehat dengan nerapin nyang namanye olahraga. Kaga pernah tuh aye ngerasain badan jadi gendut karna ya seimbang tuh makan ama olahraga. Trus juga jadi sehat karna kan banyak minum.
Di balik kêpopulèran soto tangkar, têrnyatè kulinèr êni punyè sêjarèh nyang cukup panjang. Jaman pênjajahan Belanda, wayah parè mênir Belanda mao ngadèin pèsta, mêrèka biasènyè nêtêk sampi. Parè mênir bakal nyisihin bagian-bagian têrtêntu dari sampi nyang ditêtêk buat dikasih kêpadè parè pêgawè, misalnyè bagian kêpalè, dalêman, amè iga. Têrus, parè pêgawè ngêjè bagian-bagian ntu jadi sêbuah olahan nyang sêdêp. Olahan sêdêp ntulah nyang dinamèin soto tangkar. Dalêm bahasè Bêtawi, tangkar artinyè adalah tulang iga. Soto tangkar punyè kuah santên bêwarnè cokêlat kêmèrahan dan rasènyè lêbih ringan daripadè soto bêtawi. Sêiring bêkêmbangnyè jaman, karang masarakat kagak kudu ngêjè soto tangkar dari sisè tulang. Tinggal bêli ajè iga sampi karna udèh têrmasup tulang amè dagingnyè.
Selain ikan dan udang, ganyeman laut lainnye yang juga menjadi gacoannye bejibun orang adalah cumi-cumi. Teksturnye yang kenyel yang menjadi ciri khasnye serta rasa yang gurih bila diolah dengan bumbu-bumbu yang sedap menjadi alasan para penggemar seafood tergila-gila dengan ganyeman laut yang satu ntu. Enggak hanya dihidangkannye dalam bentuk aslinye, sekarang ini ganyeman ringan yang terbuat dari cumi-cumi juga sedang populer dan dijadiin dedemenan orang-orang. Namun di balik rasanye yang enak, cumi-cumi ternyata juga menyimpan banyak manfaat untuk kesehatan. Cumi ntu juga mengandung mineral penting seperti natrium, kalium, kalsium, magnesium, fosfor, seng, dan iodum yang bermanfaatnye luar biasa bagi tubuh. Fosfor dan kalsium berguna untuk pertumbuhannye kerangka tulang, sehingga sangat baik untuk pertumbuhannye anak- anak dan untuk mencegah osteoporosis di masa tua.
Karna paktor geografis amè geologis, Indonèsia rentan mengalami bêncanè alam. Bêncanè alam memang sesuatu nyang kagak bisè kita prediksi kapan datangnya. Mengingat dampaknya nyang cukup gêdé, êlu perlu memiliki kesiapan buat mengatasi bêncanè alam ntu. Kagak tibang kesehatan jasmani, kesehatan mental gè perlu diperhatikan. Wayah terjadi bêncanè nyang berat, rasa trauma bisè menyebabkan kondisi fisik ikut menurun. Bêgono juga depresi akibat kehilangan harta benda atau anggota keluarga wayah bêncanè. Depresi amè paranoia bisè mengakibatkan gangguan perilaku seperti kehilangan nafsu makan, kesulitan beristirahat dêngan baèk, bahkan menimbulkan gejala fisik seperti gangguan asam lambung amè sakit kepala terus-menerus. Tetaplah bersikap positif, serta tenangkan diri amè keluarga biar bisè melewati masa bêncanè dêngan baèk.
Tokécang adalah salah satu lagu daerah Jawa Barat yang juga populer di kalangannye masyarakat Sunda bahkan terkenal di luar masyarakat Sunda. Lagu ntu juga dikoreografikannye dengan musik pop beberapa kali agar lebih mudah diakses oleh masyarakat luas. Saking terkenalnye ntu lagu bahkan pernah digunakannye sebagai soundtrack sinetron anak-anak di TV. Bejibun orang menyukai lagu ntu, dari bocah hingga orang dewasa, karena liriknye yang ceria, cepat, dan jenaka. Dalam tradisinye, tokecang termasuk dalam genre lagu lakon, biasanye dinyanyikannye oleh anak-anak secara berpasangan, berhadap-hadapan, dan bergandengan tangan. Saat lagu ntu dinyanyikannye pasangan itu berbalik, dan memutar tangan mereka sehingga mereka saling membelakangi. Biasanye permainan ntu dilakukannye sambil menunggu sesuatu, baik berupa benda maupun orang. Tujuannye untuk mengurangi kebosanan saat menunggu terlalu lama, sehingga mengisi waktu luang.
Kalo barang elektronik udeh kenal lcdnya, apa pun itu ya mending dijual aje dari pada dibenerin lagi, soalnye nih nyang udah-udah benerinnya mahal, trus suatu saat bisa rusak lagi tuh dibagian lcdnye. Aye udeh nanganin tuh 2 biji hp nyang lcdnye udah dibenerin tapi malah rusak lagi. Udah tau kan benerin lcd kaga ada nyang murah, apalagi kalo mereknya bagus kaya apple. Soalnye pernah aye kan punya ipad trus rusak kan dibagian lcdnye. Coba dan nanya dibenerin harganye berapa, eh pas ditanya benerinnye kena harga 7 juta. Denger harganye bikin aye ampe nelen ludah trus aye urungin dan tuh niat, mending jual dah tuh rusak-rusak juga walaupun kaga tau harga jualnye jadi berapa.
Ada satu perusahaan yang ngedukung banget pegawenya perempuan yang udah kawin, malah yang udah punya bocah. Kalo ada yang hamil dikasih cuti dari sebelom lahir ampe si bocah udah gede-gedean. Kantor biasanya ngasih cuti beranak 2 bulan ampe paling banyak 3 bulan. Nah, di perusahaan ini dikasih jatah cuti beranak ampe enem bulan. Buat emak-emak yang kerja, cuman masih netein anaknya ampe dua taun, pegawe ini dikasih kamar kusus buat ngompa asinya. Udah gitu, perusahaan juga ngasih waktu laen ama jem istirahat buat yang pengen ngompa asi itu. Yang paling didemenin ama emak-emak, ada kesempatan buat emak yang anaknya kagak bisa ditinggal, boleh dibawa ke kantor. Nanti itu bocah boleh ditaro di tempat penitipan bocah yang udah disediain ama kantor. Kudunya, banyak perusahaan yang bikin aturan kayak begini biar emak-emak juga bisa tetep berdaya.
Alat musik tradisional merupakannye instrumen musik, atau alat musik yang berkembang pada suatu daerah dan sudah berkembang secara turun temurun. Alat musik tradisional ntu diciptakannye pada daerah tertentu, sehingga alat musik satu wilayah dengan wilayah lainnye pasti berbeda. Meskipun ada beberapa alat musik yang terlihat mirip, perbedaan akan selalu ada. Sama seperti wilayah lain, Betawi juga mempunyai beragam alat musik tradisional yang khas. Meskipun saat ini peranannye sebagai alat musik tradisional mulai terpinggirkan dan dapat dikatakan sudah semakin langka, namun peranan dari alat musik Betawi tetap tidak bisa dianggap remeh dan patut untuk dilestarikan. Alat musik khas betawi yang pertama adalah gambang. Gambang merupakan alat musik tradisional Betawi yang terbuat dari bilah kayu yang berjumlah 18 bilah dan berbentuk seperti perahu. Kayu yang umum digunakannye ntu untuk membuat gambang adalah kayu manis, suangking dan ahlu batu. Masing-masing bilah kayu dapat dihasilkannye nada yang berbeda sesuai dengan ukuran. Gambang ntu sendiri berfungsi sebagai pengiring dalam kesenian gambang kromong.
Dèsèmbêr 2019 lalu ayè nyaba kê Plaza Indonèsia karna adè barang nyang mao dibêli. Sêmbari ngitêrin Plaza Indonèsia di lantè dasar, ayè ngêliat sêbuah toko kukis, namènyè Dough Lab. Têrnyatè Dough Lab baru bukè toko di Plaza Indonèsia padè Oktobêr 2019. Karna pênasaran, akhirnyè ayè bêli bêbêrapè, yakni rasè The OG, The Monstêr, ame Rèd Vèlvèt. Mênurut ayè, hargènyè mayan mahal sih, sêkitar 30 rèbu ampè 50 rèbuan buat atu kukisnyè. Ayè baru sêmpêt nyicip rasènyè wayah udèh di rumèh. Untung rasènyè bêbanding lurus amè hargè. Jadi, kagak siè-siè ayè belinyè. Tapi, kalo mao bêli lagi, ayè bakalan nunggu dibayarin ênyak ayè aja dah. Mayan, pan jadi bisè radè hèmat pêngêluaran buat jajan.
Danè darurat ngêmilikin pungsi utamè sêbagè bantalan pêrtamè kêuangan êlu wayah ngadêpin kondisi nyang ngêbutuhin duit tunèi ngêdêsêk. Karna dimaksudin sêbagè danè cadangan, danè darurat ngêmilikin standar pontên idèal biar bisè ngêlakuin pungsinyè. Mangkè ntu, danè darurat kudu amat likuid alias gampang diaksès wayah suatu ari dibutuhin. Têmpatin danè darurat di instrumèn nyang likuid sêpêrti rèkêning tabungan biasè, dèposito, rèksa danè pasar duit atau êmas batangan. Instrumèn-instrumèn ntu bisè êlu aksès kapan gè saban kali ngêbutuhin danè di kondisi darurat. Jangan pêrnèh sêkali-kali nêmpatin danè darurat di instrumèn inpèstasi bêrisiko tinggi sêpêrti rèksa danè saham atau propêrti. Sêlaèn susèh dicaèrin wayah danè dibutuhin, risiko naèk turun danè jugè ngêbahayèin kêcukupan danè darurat êlu.
Aye punye kembang goyang di toples. Tapi, ntu toples biasenye keisi pas lebaran doangan. Tempat buat naro gegaresnye cakep banget. Dibuat dari tanah liat nyang dilukis bunge-bunge. Kembang goyang iyelah cemilan nyang kudu ade di meja buat tamu. Tapi, kadangan tuan rumehnye aje doyan banget. Apelagi kembang goyang nyang ditaburin wijen. Kalo dicemilin ntuh bikin nyelip alias bikin jigong. Kagak ngenyangin sih, tapi asik aje buat nyemilinnye. Bentuknye ituh beneran kayak kembang. Dan katanye, bikinnye sambil goyang pinggul. Kembang goyang ae juge sih di daerah laen,  tapi ye kagak serenyah di betawi. Eres-eresan kembang goyang juge enak banget. Ampe resik ntu toples dijilatin.
Katenye sih ye, kayaknye kalo lagi ningkring-ningkring pergi ke suatu daerah di Indonesia entu belom lengkap kayaknye kalo kagak bawa oleh-oleh khas dari entu daerah buat orag tua atau anak, cucu, nenek-engkong, encang-encing, sodara, dan temen-temen deket. Nah katenye entu, salah satu hal yang kagak jarang dan jadi pilihan buat dijadiin sebagai oleh-oleh entu merupakan badogan. Nah emangnye, badogan ape aje yang bisa dijadiin oleh-oleh? Badogan-badogan yang bisa dijadiin oleh-oleh entu bisa bolu khas sono, aneka kripik khas sono, bika ambon, lumpia, bakpia, bolu lapis, pempek, dan masih banyak laennye. Nyok deh cari tau ape aje yang bisa dijadiin oleh-oleh dari daerahnye elu!
Aye mah sebenernye kagak doyan sama badogan buah. Tapinye ngebadog entu buah bagus buah tubuhnye aye. Buah entu selaen banyak macemnye, banyak juga manfaatnye. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Jadi walaupun aye kagak doyan buah, entu buah yang manfaatnye banyak buat tubuh, mau kagak mau kudu dibadog sama aye. Nah, tapi aye tetep makannye sesuai kebutuhan aje, secukupnye, kagak berlebihan karena nantinye malah kagak baek juga.